
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 821 

5 Σεπτεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός Οργανικών θέσεων Εθελοντών Μακράς 

Θητείας. 

Χορήγηση εκλογικού επιδόματος στο αστυνομικό, πυ¬ 
ροσβεστικό και πολιτικό προσωπικό του 
Υπουργείου Δημοσίας Τάξεως, για την έκτακτη α¬ 
πασχόλησή του σε εκλογικές φύσεως εργασίες, 
κατά την εκλογική περίοδο των Βουλευτικών εκλο¬ 
γών την 22.9.1996. 

Στεγαστική συνδρομή για κάλυψη δαπανών για τη στέ¬ 
γαση σεισμοπαθών κατοίκων της επαρχίας 
Κόνιτσας του Ν. Ιωαννίνων που επλήγησαν από το 

σεισμό της 26ης Ιουλίου 1996. 

Προϋποθέσεις αυτοδύναμης λειτουργίας του 
Τμήματος Επιστήμης Φυσικής Αγωγής και 
Αθλητισμού του Αριστοτελείου Πανεπιστημίου 
Θεσσαλονίκης, με έδρα τις Σέρρες και διαδικασία 
πλήρωσης των θέσεων ΔΕΠ, ΕΕΠ και ΕΔΤΠ μέχρι 

την αυτοδύναμη λειτουργία του. 

Αποτελέσματα αρχαιρεσιών Συλλόγου Δικαστικών 

Επιμελητών Εφετείου Θεσσσαλονίκης. 

Παράταση για ένα χρόνο της απαγόρευσης κυνηγίου 

στο Βάλτο Νέας Κίου. 

Τροποποίηση των 7159/91 και 1730/1995 αποφασεών 
μας για τη σύσταση ιδίου Δημοτικού Νομικού 
Προσώπου με την επωνυμία «Σχολική Επιτροπή 
2ου και 5ου Δημοτ. Σχολείου και 2ου Νηπιαγωγείου 

Νέας Αλικαρνασσού» Ν. Ηρακλείου. 

Μεταβίβαση αρμοδιοτήτων από την Ν.Α. Ιωαννίνων 


στο Δήμο Ιωαννίνων. 

Τροποποίηση του ΟΕΥ της Κοινότητας Δισπηλιού Ν. 

Καστοριάς. 

Σύσταση ιδίου νομικού προσώπου στο Δήμο Πειραιά 
με το όνομα «93η Σχολική Επιτροπή Δήμου 

Πειραιά».10 

Τροποποίηση συστατικής πράξης Σχολικών 
Επιτροπών Δήμου Πειραιά. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Τ. 4839/49/Γ0019/96 από¬ 
φαση του Υπουργού Οικονομικών.12 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ. 415/ΑΔ. 831034 Σ. 219 (1) 

.| Καθορισμός Οργανικών θέσεων Εθελοντών Μακράς 

Θητείας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Ρ α. Το Ν. 1848/1989 «Προέλευση των μονίμων αξιωματι- 
κώντου οικονομικού και του Στρατολογικού Σώματος των 
Ενόπλων Δυνάμεων» (ΦΕΚ112/τ.Α78.5.89). 

β. Το Ν. 2109/1992 «Ρύθμιση θεμάτων εκπαιδεύσεως, 
3 στρατολογίας καταστάσεων του προσωπικού των ενό¬ 
πλων Δυνάμεων και άλλες διατάξεις» (ΦΕΚ 
205/τ.Α729.12.92). 

γ. Το Π.Δ. 21/1991 «Εθελοντές - Εθελόντριες Μακράς 
Θητείας» (ΦΕΚ9/τ. Α74.2.91). 

δ. Τις υπ’ αριθ. 43/6.6.96 και 44/7.6.96 αποφάσεις του 
^ συμβουλίου Κρίσεων Υπαξιωματικών της Πολεμικής 
Αεροπορίας. 

5 

ε. Την υπ' αριθ. 97/25.7.96 απόφαση του 
^ ΑΑΣ/Ολομελείας. 

στ. Την με αριθμό πρωτοκόλλου 20341/7.3.96 κοινή α¬ 
πόφαση του Πρωθυπουργού και του Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής 
Άμυνας στον Υφυπουργό Εθνικής Άμυνας» (ΦΕΚ 
^ 164/τ.Β7ΐ4.3.96), αποφασίζουμε: 

1. Καθορίζουμε τετρακόσιες είκοσι δύο (422) οργανικές 
8 θέσεις Εθελοντών Μακράς Θητείας, εκ του συνόλου των 

οργανικών θέσεων των Εθελοντών Πενταετούς 
Υπηρεσίας της Πολεμικής Αεροπορίας. 

2. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

3. Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί όπου πρέπει. 

Αθήνα, 30 Αυγούστου 1996 

ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2059130/9126/0022 (2) 

Χορήγηση εκλογικού επιδόματος στο αστυνομικό, πυρο¬ 
σβεστικό και πολιτικό προσωπικό του Υπουργείου 
Δημοσίας Τάξεως, για την έκτακτη απασχόλησή του 
σε εκλογικές φύσεως εργασίες, κατά την εκλογική πε¬ 
ρίοδο των Βουλευτικών εκλογών την 22.9.1996. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 1481/1984 «Οργανισμός του 
Υπουργείου Δημόσιας Τάξης». 

2. Τις διατάξεις της παρ. 3 του άρθρου 20 του Ν. 
2386/1996 «Ρυθμίσεις θεμάτων Εθνικών κληροδοτημά¬ 
των, δημοσίων και ανταλλαξίμων κτημάτων και άλλες 
διατάξεις». 

3. Τις διατάξεις του άρθρου 27 του Ν. 2081/1992 
«Ρύθμιση των θεμάτων των επιμελητηρίων και άλλες 
διατάξεις», με το οποίο προστέθηκε το άρθρο 29α στο Ν. 
1558/1985 «Κυβέρνηση και Κυβερνητικά όργανα». 

4. Τις διατάξεις του Ν. 2362/95 «Περί Δημοσίου 
Λογιστικού, Ελέγχου των δαπανώντου κράτους και άλλες 
διατάξεις». 

5. Το γεγονός της έκτακτης και πέραντων κυρίων καθη¬ 
κόντων απασχόλησης του αστυνομικού, πυροσβεστικού 
και πολιτικού προσωπικού σε εκλογικής φύσεως εργα¬ 
σίες, κατά την εκλογική περίοδο των βουλευτικών εκλο¬ 
γών της 22.9.1996. 

6. Το γεγονός ότι από τις διατάξεις της παρούσας από¬ 
φασης, προκαλείται δαπάνη μόνο για το έτος 1996, σε βά¬ 
ρος του Κρατικού Προϋπολογισμού, ύψους 
5.000.000.000 δρχ. περίπου, η οποία θα καλυφθεί από το 
κρατικό αποθεματικό, αποφασίζουμε: 

1. Χορηγούμε στο αστυνομικό, πυροσβεστικό και πολι¬ 
τικό προσωπικό του Υπουργείου Δημόσιας Τάξης, εκλο¬ 
γικό επίδομα εκατό χιλιάδων (100.000) δρχ., κατ’ άτομο 
για την έκτακτη και πέραν των κυρίων καθηκόντων απα¬ 
σχόλησή του κατά την εκλογική περίοδο των Βουλευτικών 
εκλογών της 22.9.1996. 

2. Δικαιούχοι της αποζημίωσης είναι: 

α. Οι εν ενεργεία Α^κοί, Ανθυπαστυνόμοι, 
Αρχιφύλακες, Αστυφύλακες, οι Δόκιμοι Υπαστυνόμοι, 
Αρχιφύλακες, Αστυφύλακες και οι προς αυτούς αντίστοι¬ 
χοι του Πυροσβεστικού Σώματος. 

β. Το Πολιτικό προσωπικό του Υ.Δ.Τ. 

(Κλάδων ΠΕ, ΤΕ, ΔΕ και ΥΕ καθώς και το προσωπικό αυ¬ 
τού με σχέση εργασίας ιδιωτικού δικαίου αορίστου και ο¬ 
ρισμένου χρόνου όλων των κατηγοριών και ειδικοτήτων). 

3. Η δαπάνη του επιδόματος θα βαρύνει τους προϋπο¬ 
λογισμούς εξόδων, έτους 1996, των Ειδικών Φορέων 43- 
110 «ΕΛΛΗΝΙΚΗ ΑΣΤΥΝΟΜΙΑ» και 43-120 
«ΠΥΡΟΣΒΕΣΤΙΚΟ ΣΩΜΑ», δεν υπόκειται σε κρατήσεις, θα 
πληρωθεί σε βάρος της πάγιας προκαταβολής της 
Ελληνικής Αστυνομίας και του Πυροσβεστικού Σώματος, 
για την ενίσχυση της οποίας γράφτηκαν σχετικές πιστώ¬ 
σεις στους ανωτέρω προϋπολογισμούς. 

4. Η παρούσα δεν έχει εφαρμογή για τους τελούντες σε 
καταστάσεις πολεμικής ή μόνιμης διαθεσιμότητας ή σε 
άλλη κατάσταση, ένεκα της οποίας δεν εξετέλεσαν υπη¬ 
ρεσία. 

5. Για όσους θα υπάρξει κώλυμα κατά την εκλογική πε¬ 
ρίοδο, για οποιοδήποτε λόγο, περικόπτεται ανάλογατο α¬ 
νωτέρω επίδομα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΑΛΕΞ. ΠΑΠΑΔΟΠΟΥΛΟΣ ΚΩΝ. ΜΠΕΗΣ 

-·- 

Αριθ. οικ/3801/ΤΣΕΠ 36.6 (3) 

Στεγαστική συνδρομή για κάλυψη δαπανών για τη στέγα¬ 
ση σεισμοπαθών κατοίκων της επαρχίας Κόνιτσας του 
Ν. Ιωαννίνων που επλήγησαν από το σεισμό της 26ης 
Ιουλίου 1996. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «Περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστήσεως ζη¬ 
μιών εκ των σεισμών εις περιοχήν Βορ. Ελλάδος» (ΦΕΚ 
24/Α/7.2.79). 

2. Τις διατάξεις του Ν. 1190/81 (ΦΕΚ 203/Α/30.7.81) 
«περί κυρώσεως της από 26.2.81 Πράξεως Νομοθετικού 
Περιεχομένου περί αποκαταστάσεως ζημιών εκ των σει¬ 
σμών 1981». 

3. Το Ν. 2412/96 (ΦΕΚ 123/Α/17.6.96) «περί μεταφοράς 
αρμοδιοτήτων από το Υπουργικό Συμβούλιο σε άλλα 
Κυβερνητικά Όργανα και άλλες διατάξεις». 

4. Την υπ’ αριθμ. πρωτ. 3281/ΤΠ 32/6.8.96 (ΦΕΚ 
702/Β/19.8.96) Κοινή Απόφαση των Υφυπουργών Εθνικής 
Οικονομίας και Περιβάλλοντος, Χωροταξίας και Δημ. 
Έργων με θέμα «Αποκατάσταση των ζημιών από το σει¬ 
σμό της 26ης Ιουλίου 1996 στην επαρχία Κόνιτσας του Ν. 
Ιωαννίνων και της Κοινότητας Δουμενών Ν. Αχαΐας». 

5. Την απόφαση οικ/3828/ΤΣΕΠ 31.1/8.11.195 του 
ΥΠΕΧΩΔΕ για την «Αναδιοργάνωση της ΥΑΣ». 

6. Τις διατάξεις του άρθρου 27 του Ν. 2081/92 (ΦΕΚ 
154/Α) και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του 
Κρατικού Προϋπολογισμού αλλά από τις πιστώσεις 
Δημοσίων Επενδύσεων (έργο 9669000) της ΣΑΕ 069. 

7. Το Π.Δ. 69/1988 «περί Οργανισμού της Γ.Γ.Δ.Ε. του 
ΥΠΕΧΩΔΕ». 

8. Την αριθμ. πρωτ. Δ16α/04/773/29.11.90 Κοινή 
Απόφαση του Υπουργού Προεδρίας και του Αναπληρωτή 
Υπουργού ΠΕΧΩΔΕ «Περί εξαιρέσεως διοικητικών πρά¬ 
ξεων ή εγγράφων από τον κανόνα των τριών 
υπογραφών». 

8. Την Κοινή Απόφαση Δ17α/05/11/Φ.2.2.1/6.2.96 
(ΦΕΚ/90/Β/13.2.96) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού Περιβάλλοντος, Χωροταξίας και Δημοσίων 
Έργων στον Υφυπουργό Περιβάλλοντος, Χωροταξίας και 
Δημοσίων Έργων Εμμ. Λουκάκη» 

10. Την ανάγκη να χορηγηθεί στεγαστική συνδρομή για 
την κάλυψη των δαπανών ενοικίων στους σεισμοπλήκους 
κατοίκους της επαρχίας Κόνιτσας του Ν. Ιωαννίνων, που 
οι κατοικίες τους έπαθαν ζημιές από το σεισμό της 26ης 
Ιουλίου 1996, αποφασίζουμε: 

1. Εγκρίνουμε την χορήγηση στεγαστικής συνδρομής 
για την πληρωμή ενοικίου μέχρι είκοσι τέσσερις (24) μή¬ 
νες, στους ιδιοκτήτες ή ενοικιαστές κατοικιών που χαρα¬ 
κτηρίστηκαν κατεδαφιστέες ή προσωρινά μη κατοικήσι- 

μες στη σεισμόπληκτη επαρχία Κόνιτσας του Ν. 
Ιωαννίνων που πλήγηκε, από το σεισμό της 26ης Ιουλίου 
1996 για την κάλυψη των στεγαστικών αναγκών τους, σε 
βάρος του έργου 9669000 της ΣΑΕ 069. 

2. Χορηγείται στεγαστική συνδρομή και στους μισθω¬ 
τές ενοικιαζομένων δωματίων, με απαραίτητη προϋπόθε¬ 
ση την προσκόμιση του τιμολογίου. 

3. Η χορήγηση της στεγαστικής συνδρομής δεν κατα- 
βάλεται μεταξύ ενοικιαστών πρώτου και δευτέρου βαθ¬ 
μού συγγενείας εφόσον αυτοί κατοικούν στην ίδια κατοι¬ 
κία. 

4. Για να καταβληθεί η στεγαστική συνδρομή, απαιτού¬ 
νται τα ακόλουθα δικαιολογητικά: 

α. Θεωρημένο αντίγραφο του πρωτοκόλλου κατεδάφι¬ 
σης ή βεβαίωση ότι το κτίσμα είναι προσωρινά μη κατοι¬ 
κήσιμο. 

β. Υπεύθυνη δήλωση σύμφωνα με το άρθρο 8 του Ν. 
1599/86, με την οποία θα δηλώνεται ότι ο δικαιούχος δεν 
έχει άλλη κατοικία στην περιοχή που βρίσκεται η κατεδα- 
φιστέα ή προσωρινά μη κατοικήσιμη κατοικία του. 

γ. Βεβαίωση από την Κοινότητα της περιοχής στην ο¬ 
ποία βρίσκεται το ακίνητο ότι ο ενδιαφερόμενος, τη μέρα 
που έγινε ο σεισμός, κατοικούσε στην κατοικία. 

δ. Βεβαίωση, ότι ο δικαιούχος δεν έχει πάρει προκατα- 
σκευασμένο οικίσκο. 

ε. Συμφωνητικό για την μίσθωση κατοικίας, θεωρημένο 
από την αρμόδια για το μίσθιο εφορία, στην περίπτωση ό¬ 
μως των ενοικιαζομένων δωματίων δεν απαιτείται. 

5. Η επιδότηση του ενοικίου καταβάλλεται από την ημε 
ρομηνία υποβολής της αίτησης και όχι αναδρομικά. 

- Όλα τα μισθωτήρια συμβόλαια απαιτείται να αναφέ¬ 
ρουν την ακριβή διεύθυνση του ενοικιαζόμενου κτίσμα- 
τος. 

- Για τα κτίσματα που ήδη έχουν επισκευασθεί χωρίς 
την άδεια της Υπηρεσίας θα πρέπει οι ιδιοκτήτες των να 
προσκομίσουν υπεύθυνη δήλωση του Ν. 1599/86, όπου 
θα αναφέρεται ο ακριβής χρόνος περαίωσης των εργα¬ 
σιών επισκευής. 

6. Οι δικαιούχοι στεγαστικής συνδρομής, καθορίζονται 
από 3/μελή επιτροπή που αποτελείται από τους: 

- Εκπρόσωπο που ορίζεται από τον Νομάρχη ή τον νό¬ 
μιμο αναπληρωτή του. 

- Προϊστάμενο του Γραφείου Αποκατάστασης 
Σεισμοπλήτων Κόνιτσας Ν. Ιωαννίνων ή τον νόμιμο ανα¬ 
πληρωτή του. 

- Προϊστάμενο του Τμήματος Πρόνοιας του Ν. 
Ιωαννίνων ή τον νόμιμο αναπληρωτή του. 

7. Η στεγαστική συνδρομή θα χορηγείται κάθε τρεις μή¬ 
νες και δεν μπορεί να υπερβεί της 40.000 δρχ. κάθε μήνα 
για οικογένειες με μέχρι δύο (2) μέλη, 50.000 δρχ. κάθε 
μήνα για οικογένειες με τρία (3) ή τέσσερα (4) μέλη και 
60.000 δρχ. το μήνα για οικογένειες με πέντε και περισ¬ 
σότερα μέλη. 

Η στεγαστική συνδρομή που θα χορηγείται στους δικαι¬ 
ούχους, σε καμία περίπτωση, δεν μπορεί να υπερβαίνει το 
ποσό που αναφέρεται στο μισθωτήριο συμβόλαιο, που 
προσκομίζουν οι ενδιαφερόμενοι στην Υπηρεσία. 

8. Για να χορηγηθεί η δεύτερη δόση πρέπει να υποβλη¬ 
θεί υπεύθυνη δήλωση, σύμφωνα με το άρθρο 8 του Ν. 

1599/86 του ιδιοκτήτη, ότι έχει εισπράξει τα ενοίκια για το 
προηγούμενο τρίμηνο. 

9. Τάσσουμε εξάμηνη προθεσμία, από τη δημοσίευση 
αυτής της απόφασης στην Εφημερίδα της Κυβερνήσεως, 


για την υποβολή αιτήσεων (μαζί μετά δικαιολογητικά) απ’ 
τους σεισμόπληκτους, για να τους χορηγηθεί η στεγασπ- 
κή συνδρομή. Η επόμενη δόση, μετά το α'τρίμηνο, θα κα¬ 
ταβληθεί στους δικαιούχους, όταν προσκομίσουν τα δι- 
καιολογητικά που απαιτούνται. 

Μετά τη χορήγηση της γ' δάσης του δανείου επισκευής 
ή ανακατασκευής θα χορηγείται στεγαστική συνδρομή 
στους ιδιοκτήτες ή ενοικιαστές των υπόψη κτιρίων για έ¬ 
να τρίμηνο ακόμη. 

Μετά την λήξη του τριμήνου σταματάει η χορήγηση της 
στεγαστικής συνδρομής. 

10. Από τις διατάξεις αυτής της απόφασης προκαλείται 
δαπάνη περίπου 0,3 δις δρχ. που θα καλυφθεί από τις πι¬ 
στώσεις Δημοσίων Επενδύσεων, (9669000 της ΣΑΕ 069). 

11. Η απόφαση αυτή έχει ισχύ από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1 παρ. 2 της 
Πράξεως Νομοθετικού Περιεχομένου με ημερομηνία 
26.3.81 που κηρώθηκεμετο Ν. 1190/81. 

Αθήνα, 28Αυγούστου 12996 

ο ΥΦΥΠΟΥΡΓΟΣ 

ΕΜ. ΛΟΥΚΑΚΗΣ 

-φ- 

Αριθ. Β1/476 (4) 

Προϋποθέσεις αυτοδύναμης λειτουργίας του Τμήματος 
Επιστήμης Φυσικής Αγωγής και Αθλητισμού του 
Αριστοτελείου Πανεπιστημίου Θεσσαλονίκης, με έ¬ 
δρα τις Σέρρες και διαδικασία πλήρωσης των θέσεων 
ΔΕΠ, ΕΕΠ και ΕΔΤΠ μέχρι την αυτοδύναμη λειτουργία 
του. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α) Του άρθρου 43 παρ. 3(β) του Ν. 2413/1996 «Η 
Ελληνική Παιδεία στο εξωτερικό, η διαπολιτισμική εκπαί¬ 
δευση και άλλες διατάξεις» (Α 124). 

β) Του άρθρου 29Ατου Ν. 1558/85 όπως το άρθρο αυτό 
προσετέθη με το άρθρο 27 του Ν. 2081/1992 (Α 157) και 
2. Τη γνώμη της Συγκλήτου του Αριστοτελείου 
Πανεπιστημίου Θεσσαλονίκης που διατυπώθηκε στην α- 
ριθμ. 2665/10.7.1996 συνεδρίαση αυτής, αποφασίζουμε: 

Άρθρο 1 

Προϋποθέσεις αυτοδύναμης λειτουργίας 

1. Για την αυτοδύναμη λειτουργία του Τμήματος 
Επιστήμης Φυσικής Αγωγής και Αθλητισμού (ΤΕΦΑΑ) του 
Αριστοτελείου Πανεπιστημίου Θεσσαλονίκης, με έδρα τις 
Σέρρες, απαιτείται η ύπαρξη τουλάχιστον επτά (7) μελών 
Διδακτικού Ερευνητικού Προσωπικού από αυτά που έ¬ 
χουν δικαίωμα συμμετοχής στα συλλογικά όργανα διοί¬ 
κησης έκτων οποίωντα τέσσερα (4) τουλάχιστοντης βαθ¬ 
μίδας του καθηγητή ή του αναπληρωτή καθηγητή. 

2. Μέχρι την επίτευξη της αυτοδύναμης λειτουργίας 
του, το τμήμα διοικείται από προσωρινή γενική συνέλευ¬ 
ση η οποία απαρτίζεται από μέλη ΔΕΠ του Αριστοτελείου 
Πανεπιστημίου Θεσσαλονίκης με ειδικότητα σχετική 
προς το γνωστικό αντικείμενο του Τμήματος, τα οποία ο¬ 
ρίζονται με πράξη του Πρύτανη ύστερα από απόφαση της 

Συγκλήτου. Στην προσωρινή γενική συνέλευση συμμετέ¬ 
χουν υποχρεωτικά τα μέλη ΔΕΠ που υπηρετούν στο 
Τμήμα και τα οποία έχουν δικαίωμα συμμετοχής στα συλ¬ 
λογικά όργανα διοίκησης, σύμφωνα με το άρθρο 77, παρ. 
2 του Ν. 2413/1996. Στην προσωρινή γενική συνέλευση 
συμμετέχουν και εκπρόσωποι των φοιτητών του τμήμα¬ 
τος σε ποσοστό ίσο με το 50% του αριθμού των μελών 
ΔΕΠ. Με την πράξη του Πρύτανη ορίζεται ο προσωρινός 
πρόεδρος του τμήματος και ο αναπληρωτής του. 
Καθήκοντα γραμματέα ασκεί ο γραμματέας του τμήμα¬ 
τος ή ο νόμιμος αναπληρωτής του. 

3. Η προσωρινή γενική συνέλευση ασκεί όλες τις αρμο¬ 
διότητες της γενικής συνέλευσης του Τμήματος εκτός 
αυτών που ανατίθενται σε άλλα όργανα ή ορίζονται κατά 
τρόπο διαφορετικό με την παρούσα απόφαση. 

4. Με την ολοκλήρωση των προϋποθέσεων της παρ. 1, 
κινείται εντός μηνός απότον Πρύτανη του Πανεπιστημίου 
η διαδικασία εκλογής Προέδρου και συγκρότησης της 
Γενικής Συνέλευσηςτου Τμήματος. 

5. Μέχρι την αυτοδύναμη λειτουργία του Τμήματος ε¬ 
ξακολουθεί να εφαρμόζεται το ισχύον πρόγραμμα σπου¬ 
δών το οποίο μπορεί να αναπροσαρμόζεται με πράξη του 
Πρύτανη, ύστερα από γνώμη της προσωρινής γενικής συ¬ 
νέλευσης. 

Άρθρο 2 

Διαδικασία πλήρωσης θέσεων 

1. Η πλήρωση των θέσεων ΔΕΠ, ΕΕΠ και ΕΔΤΠ του 
Τμήματος μέχρι την αυτοδύναμη λειτουργία, γίνεται με 
την διαδικασία του παρόντος άρθρου. 

2. Η προκήρυξη των θέσεων ΔΕΠ γίνεται με τη διαδικα¬ 
σία του άρθρου 6 του Ν. 2083/1992 όπως ήδη ισχύει, ύ¬ 
στερα από απόφαση της Συγκλήτου του Αριστοτελείου 
Πανεπιστημίου Θεσσαλονίκης και εισήγηση της προσω¬ 
ρινής γενικής συνέλευσης. Η εκλογή των μελών ΔΕΠ στις 
θέσεις αυτές γίνεται από ειδικά εκλεκτορικά σώματα τα ο¬ 
ποία ως προς τον αριθμό των μελών του, τη σύνθεσή τους 
και τις εισηγητικές επιτροπές υπάγονται στις διατάξεις 
της ισχύουσας νομοθεσίας. Η συγκρότηση γίνεται με α¬ 
πόφαση του Υπουργού Εθνικής Παιδείας και 
Θρησκευμάτων, ύστερα από γνώμη της Συγκλήτου του 
Αριστοτελείου Πανεπιστημίου Θεσσαλονίκης. Με την 
πράξη συγκρότησης ορίζεται ο Πρόεδρος του εκλέκτορι- 
κού σώματος, ο αναπληρωτής του και ο γραμματέας. Στα 
εκλεκτορικά σώματα μετέχουν υποχρεωτικά τα μέλη ΔΕΠ 
που έχουν διοριστεί στο Τμήμα, ανήκουν στην ίδια ή ανώ¬ 
τερη βαθμίδα από αυτής της προκηρυσσόμενης θέσης 
και έχουν δικαίωμα συμμετοχής στα συλλογικά όργανα 
διοίκησηςτου Τμήματος, σύμφωνα με το άρθρο 77 παρ. 2 
του Ν. 2413/1996. Για κάθε προκηρυσσόμενη θέση συ¬ 
γκροτείται με πράξη του Πρύτανη ύστερα από απόφαση 
του ειδικού σώματος εκλεκτόρων τριμελής εισηγητική ε¬ 
πιτροπή από τα μέλη του σώματος. Στις συνεδριάσεις κά¬ 
θε ειδικού σώματος εκλεκτόρων μετέχουν χωρίς ψήφο 
και δύο (2) φοιτητές του Τμήματος, οι οποίοι ορίζονται με 
τη διαδικασία του άρθρου 2 παρ. 3 του Ν. 1268/82, όπως 
ισχύει. Ως προς τα λοιπά θέματα για την ολοκλήρωση της 
διαδικασίας εκλογής και διορισμού των μελών ΔΕΠ ε¬ 
φαρμόζονται οι σχετικές διατάξεις του Ν. 2083/1992, ό¬ 
πως ήδη ισχύουν. 

3. Η προκήρυξη και πλήρωση θέσεων ΕΕΠ και ΕΔΤΠ γί¬ 
νεται με απόφαση της Συγκλήτου του Αριστοτελείου 
Πανεπιστημίου Θεσσαλονίκης ύστερα από εισήγηση της 


προσωρινής γενικής συνέλευσης με εφαρμογή ως προς 
τις προϋποθέσεις και τη διαδικασία των κατά περίπτωση 
εσχυουσών διατάξεων. 

4. Εκκρεμείς διαδικασίες πρσκήρυξης - πλήρωσης θέ- 
σεωνΔΕΠ, ΕΕΠ και ΕΔΤΠ του παρατρήματοςΣερρώνπου 
δεν ολοκληρώνονται μέχρι τη λήξη του ακαδημαϊκού έ¬ 
τους 1995 - 96, συνεχίζονται και ολοκληρώνονται για τις 
θέσεις που ήδη έχει οριστεί και έχει επιληφθείτο αρμόδιο 
κατά περίπτωση όργανο, από το Τμήμα Επιστήμης 
Φυσικής Αγωγής και Αθλητισμσύ του Πανεπιστημίου 
Θεσσαλονίκης ενώ για τις υπόλοιπες, εφαρμόζονται οι 
διατάξεις του παρόντος άρθρου. 

5. Κατ’ εξαίρεση της διαδικασίας της παραγράφου 2 
του παρόντος άρθρου είναι δυνατή, η πλήρωση κενών θέ¬ 
σεων ΔΕΠ του Τμήματος Επιστήμης Φυσικής Αγωγής και 
Αθλητισμού του παραρτήματος Σερρών, με ένταξη υπη- 
ρετούντων μελών ΔΕΠ του ΤΕΦΑΑ του Πανεπιστημίου 
Θεσσασλονίκης των βαθμίδων του Καθηγητή, 
Αναπληρωτή Καθηγητή και Επίκουρου Καθηγητή. Η έ¬ 
νταξη γίνεται με απόφαση της Συγκλήτου, ύστερα από αί¬ 
τηση των ενδιαφερόμενων μελών, το αργότερο εντός δύο 
(2) μηνών από την έναρξη του ακαδημαϊκού έτους 1996 - 
97 και με την προϋπόθεση ότι δεν θα έχει καταστεί αυτο¬ 
δύναμο το παράρτημα ΤΕΦΑΑ Σερρών. 

6. Μέχρι την αυτοδύναμη λειτουργία του παραρτήμα¬ 
τος ΤΕΦΑΑ Σερρών η πρόσληψη επισκεπτών καθηγητών 
και επιστημόνων που διέπονται από το άρθρο 5 του Π.Δ. 
407/1980, γίνεται με απόφαση της Συγκλήτου, ύστερα α¬ 
πό εισήγηση της προσωρινής Γενικής Συνέλευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1996 

ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-Φ- 

Αριθ. 83215 ( 5 ) 

Αποτελέσματα αρχαιρεσιών Συλλόγου Δικαστικών 
Επιμελητών Εφετείου Θεσσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Ύστερα από τις αρχαιρεσίες που έγιναν στις 
14,10.1995 συνεκροτήθη το νέο Διοικητικό Συμβούλιο 
του Συλλόγου Δικαστικών Επιμελητών Εφετείου 
Θεσσαλονίκης η σύνθεση του οποίου έχει ως εξής: 
Πρόεδρος: Σταμάτιος Χαρατσής. 

Αντιπρόεδρος: Αναστάσιος Χρυσομάλλου. 

Γενικός Γραμματέας: Αστέριος Μπάτος. 

Ταμίας: Νίκη Κόζαρη - Τσεκούρα. 

Αναπληρωτής Γεν. Γ ραμματέας: Χρήστος Τσέλιος. 
Μέλος: Νικόλαος Μάγειρος. 

Μέλος: Χρήστος Σαββόπουλος. 

Μέλος: Αβραάμ Πάσογλου. 

Μέλος: Νικόλαος Παραπούρας. 

Ως Αντιπρόσωποι για την Ομοσπονδία Δικαστικών 
Επιμελητών Ελλάδας εξελέγησαν: 

1) Σταμάτιος Χαρατσής του Νικολάου. 

2) Αναστάσιος Χρυσομάλλου του Σταύρου. 

3) Αβραάμ Πάσογλου του Δημοσθένη. 

Γιατην Ελεγκτική Επιτροπή εκλέγονται οι εξής: 

1) Απόστολος Ιωαννίδηςτου Ιωάννη. 

2) Βασίλειος Τζελέπης του Γεωργίου. 

3) Νικόλαος Γιάννηςτου Φωτίου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8713 


Και αναπληρωματικοί οι: 

α) Αλκιβιάδης Μπότσογλου του Γεωργίου. 

β) Αναστασία Τσελεζίδου του Γ εωργίου. 

Η θητεία του Διοικητικού Συμβουλίου λήγει στις 
30.4.1998. 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Αθήνα, 5 Αυγούστου 1996 
Με εντολή Υπουργού 
Η Προϊστάμενη της Δ/νσης κ.α.α 
ΔΗΜ. ΚΟΥΤΣΟΥΚΗΣ 
-«- 

Αριθ. 2895 ΤΑΥΤΑΡΙΘΜΗ (6) 

Παράταση για ένα χρόνο της απαγόρευσης κυνηγίου 
στο Βάλτο Νέας Κίου. 

Η ΑΝΑΠΛΗΡΩΤΡΙΑ ΓΕΝ. ΓΡΑΜ. ΠΕΡΙΦ. ΠΕΛΟΠΟΝΝΗΣΟΥ 
Έχοντας υπόψη; 

1. Τις διατάξεις του Ν.Δ. 86/69 «περί δασικού κώδικα 
(άρθρ. 258) του Ν. 177/75 (άρθρ. 7) και της 414985/85 κοι¬ 
νής απόφασης Υπουργείων Εθνικής Οικονομίας και 
Γεωργίας» περί μέτρων διαχείρησης άγριας πτηνοπανί¬ 
δας (ΦΕΚ 7578/18.12.1985). 

2. Το άρθρο 27 του Ν. 2081/1992 (ΦΕΚ 154Α/10.9.92) με 
το οποίο προστέθηκε το άρθρο 29Α στο Ν. 1558/1985 
«Κυβέρνηση και Κυβερνητικά όργανα». 

3. Τις διατάξειςτου άρθρ. 14του Ν. 2329/27.5.96. 

4. Τις διατάξεις Νόμων σχετικά με μεταβίβαση αρμοδιο¬ 
τήτων. 

5. Την θετική εισήγηση της Δ/νσης Δασών Δ.Υ./2.7.96 
Δασοπόνου Α. Παπαζαφειρόπουλου. 

6. Την 77433/2726/31.7.90 απόφαση Υπ. Γεωργίας και 
την 79146/2756/27.7.92 τροποποιητική της. 

7. Την 3812/9.8.95 απόφαση Περιφ. Δ/ντή Αργολίδας. 

8. Τις διαταγές του Υπουργείου Γεωργίας, αποφασί¬ 
ζουμε; 

Την παράταση της 3812/90.8.95 απόφασης του Περιφ. 
Δ/ντή Ν. Αργολίδας, για ένα χρόνο ήτοι από 1.8.96 έως' 
31.7.97. 

Η Δ/νσης Δασών Αργολίδας παρακαλείται για την έκδο¬ 
ση της σχετικής απαγορευτικής διάταξης Θήρας. 

Από την απόφαση δεν προκύπτει δαπάνη σε βάρος του 
Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Ναύπλιο, 3 Ιουλίου 1996 
Η Αναπληρώτρια Γεν. Γραμ. Περ. Πελοπ/σου 
ΓΕΩΡΓΙΑ ΠΑΠΑΠΑΝΑΓΙΩΤΟΥ 
-«- 

Αριθ. 16907 (7) 

Τροποποίηι^ των 7159/91 και 1730/1995 αποφασεών μας 
για τη σύσταση ιδίου Δημοτικού Νομικού Προσώπου 
με την επωνυμία «Σχολική Επιτροπή 2ου και 5ου 
Δημοτ. Σχολείου και 2ου Νηπιαγωγείου Νέας 
Αλικαρνασσού» Ν. Ηρακλείου. 

Ο ΑΝΑΠΛΗΡΩΤΗΣ ΠΕΡΙΦΑΡΕΙΑΚΟΥΔ/ΝΤΗ Ν. ΗΡΑΚΛΕΙΟΥ 
Έχοντας υπόψη; 

1. Τις διατάξεις του άρθρ. 187 του ΔΚΚ (ΠΔ 323/89), ό¬ 
πως συμπληρώθηκαν με τις όμοιες του άρθρ. 11 του Ν. 
2130/93 και 2 παρ. 11 του Ν. 2307/1995. 

2. Τις διατάξειςτου άρθρ. 5 παρ. 8του Ν. 1894/1990. 


3. Τις αρ. 7159/1991 και 1730/1995 αποφάσεις μας 
(Νομαρχίας αναφορικά με τη σύσταση ιδίου Δημοτικού 
Νομικού Προσώπου «Σχολική Επιτροπή 2ου και 5ου 
Δημοτ. Σχολείου και 2ου Νηπιαγωγείου Νέας 
Αλικαρνασσού». 

4. Την αρ. 276/1996 απόφαση του Δημοτικού 
Συμβουλίου Ν. Αλικαρνασσού, με την οποία τροποποιού¬ 
νται οι αρ. 35/91 και 9/1995 όμοιες, που αφορούν στη σύ¬ 
σταση του παραπάνω Νομικού Προσώπου ως προς την ε¬ 
πωνυμία αυτού και την σύνθεσή του και ορίζεται να περι- 
ληφθεί στην αρμοδιότητα της επιτροπής και νεοϊδρυθέν 
7ου 1/θέσιου Νηπιαγωγείου, αποφασίζουμε: 

Α. Τροποποιούμετηναρ. 7159/91 (παρ. 1) απόφασή μας 
(Νομαρχίας) κατά μέρος που αφορά στην επωνυμία του 
Νομικού Προσώπου. 

Β. Αντικαθιστούμε την 1730/1995 απόφασή μας που α¬ 
φορά την σύνθεση του Διοικητικού Συμβουλίου του πα¬ 
ραπάνω ΝΠ ως εξής: 

1) Συνιστούμε στο Δήμο Νέας Αλικαρνασσού ίδιο 
Δημοτικό Νομικό Πρόσωπο με την επωνυμία «Σχολική 
Επιτροπή 2ου και 5ου Δημοτικών Σχολείων, 2ου και 7ου 
Νηπιαγωγείωνυ Ν. Αλικαρνασσού». 

2) Το Νομικό Πρόσωπο διοικείται από ενδεκαμελές (11) 
Διοικητικό Συμβούλιο αποτελούμενο από τα παρακάτω 
μέλη: 

1. Από τον Δήμαρχο, ως Πρόεδρο, ή άλλο αιρετό μέλος 
η μη που θα ορίζεται από τον Δήμαρχο. 

2. Ενα Δημοτικό Σύβμουλο, με τον αναπληρωτή, που ο¬ 
ρίζεται από το Δημοτικό Συμβούλιο. 

3. Τον εκάστοτε Δ/ντη του 2ου Δημ. Σχολείου με τον α¬ 
ναπληρωτή του. 

4. Τον εκάστοτε Δ/ντη του 5ου Δημ. Σχολείου με τον α¬ 
ναπληρωτή του. 

5. Τον εκάστοτε Δ/ντη του 2ου Νηπιαγωγείου με τον α¬ 
ναπληρωτή του. 

6. Τον εκάστοτε Δ/ντή του 7ου Νηπιαγωγείου με τον α¬ 
ναπληρωτή του. 

Ενα εκπρόσωπο τουενιαίου Συλλόγου Γονέων και 
Κηδομόνωνπου υποδεικνύεται από την Γενική Συνέλευση 
με τον αναπληρωτή του και ορίζονται από το Δ.Σ. 

8. Ένα δημότη γονέα μαθητή του 2ου Δημ. Σχολείου, 
που ορίζεται από το Δημ. Συμβούλιο με τον αναπληρωτή 
του. 

9. Ένα δημότη γονέα μαθητή του 5ου Δημ. Σχολείου, 
που ορίζεται από το Δημ. Συμβούλιο με τον αναπληρωτή 
του. 

10. Ένα δημότη γονέα μαθητή του 2ου Νηπιαγωγείου, 
που ορίζεται από το Δημ. Συμβούλιο με τον αναπληρωτή 

11. Ένα δημότη γονέα μαθητή του 7ου Νηπιαγωγείου, 
που ορίζεται από το Δημ. Συμβούλιο με τον αναπληρωτή 

Κατά τα λοιπά ισχύει ως έχει η 7159/91 απόφαση της 
Νομαρχίας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Νέας 
Αλικαρνασσού για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 9 Αυγούστου 1996 
Ο Αναπληρωτής Περιφ/κού Δ/ντή 
ΝΙΚΟΛ. ΜΑΡΑΖΑΚΗΣ 

Αριθ. 1642 (8) 

Μεταβίβαση αρμοδιοτήτων από την Ν.Α. Ιωαννίνων στο 
Δήμο Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Ν. 2218/1994 όπως τροποποιήθηκε 
«Ίδρυση Νομαρχιακής Αυτοδιοίκησης κ.λπ.» και ειδικώτε- 
ρατοάρθρο3. 

2) Την 6/95 απόφαση που δημοσιεύθηκε στο ΦΕΚ 
397/11.5.1995 σχετική με τον οργανισμό εσωτερικής ορ¬ 
γάνωσης και λειτουργίας των υπηρεσιών της Νομαρ¬ 
χιακής Αυτοδιοίκησης Ιωαννίνων. 

3) Τις διατάξεις του Ν. 2026/1992 και του Π.Δ. 
28/5.2.1993 ΦΕΚ 9Α αρμοδιότητες Υπουργού ΠΕ.ΧΩ.Δ.Ε. 

4) Τις διατάξεις του Ν. 1337/83 «Οικιστικός Νόμος» ό¬ 
πως τροποποιήθηκε. 

5) Το Ν.Δ. 17.7.23/ΦΕΚ 228 Α/16.8.1923 «περί σχεδίων 
πόλεων κ.λπ.». 

6) Την Κ.Υ.Α. 69269/90 «Κατάταξη έργων και δραστη¬ 
ριοτήτων σε κατηγορίες κ.λπ.» ΦΕΚ Β' 678. 

7) Τον Ν. 690/48 ΦΕΚ 133 Α78.5.48 «συμπλήρωση δια¬ 
τάξεων περί σχεδίων». 

8) Την απόφαση 3046/30.4-30.1/3.2.1989 ΦΕΚ 59 Δ' 
«προδιαγραφές πεζοδρομίων». 

9) Την 11/74/11.7.1996 απόφαση Νομαρχιακού 
Συμβουλίου Ιωαννίνων που ελήφθη με απόλυτη πλειοψη- 
φία με την οποία εγκρίθηκαν οι αρμοδιότητες που διαβι¬ 
βάζονται στο Δήμο Ιωαννίνων και εξουσιοδοτείται ο 
Νομάρχης να εκδόσει την παρούσα απόφαση, αποφασί¬ 
ζουμε: 

Α. Αναθέτουμε την άσκηση των κάτωθι αρμοδιοτήτων 
στον Δήμο Ιωαννίνων ως εξής: 

1) α) Έγκριση τροποποιήσεων εγκεκριμένων Ρ.Σ. πόλε¬ 
ων. 

Οι τροποποιήσεις αυτές δεν επιτρέπεται να είναι αντί¬ 
θετες με τις διατάξεις και τις κατευθύνσεις του εγκεκρι¬ 
μένου Γ.Π.Σ. σύμφωνα μετο Ν. 1337/83 ούτε να μειώνεται 
το εύρος των οδών του βασικού οδικού της περιοχής. 

β) Τροποποίηση και καθορισμός όρων δόμησης και πε¬ 
ριορισμών δόμησης εγκεκριμένων σχεδίων πόλεων. 

Η τροποποίηση και ο καθορισμός δεν επιτρέπεται να εί¬ 
ναι αντίθετος με τις διατάξεις και τις κατευθύνσεις του 
Γ.Π.Σ. 

Ειδικώτερα δε η αύξηση Συντελεστή δόμησης επιτρέ¬ 
πεται εφ’ όσον δεν γίνεται υπέρβαση του Μέσου 
Συντελεστή δόμησης της Πολεοδομικής ενότητας του 
Γ.Π.Σ. 

Εκατέρωθεν του βασικού οδικού δικτύου δεν επιτρέπε¬ 
ται να μεταβάλλονται οι χρήσεις ούτε να αυξάνονται οι συ¬ 
ντελεστές δόμησης (Ν. 2026/1992 Π.Δ. 28/5.2.1993 ΦΕΚ 
9Α'Π.Δ. 183/86 ΦΕΚ 70 Α). 

2) α) Πράξεις αναλογισμού και προσκύρωσης - ακύρω¬ 
σης αυτής κρίση των ενστάσεων κατ’ αυτών. 

β) Χαρακτηρισμός οδών προϋφισταμένων του έτους 
1923. 

γ) Χαρακτηρισμός οικοπέδων ως αποκλεισμένων και 
καθορισμός όρων δόμησης αυτών. 

δ) Επικύρωση πρωτοκόλλου αδυνάτου τακτοποιήσεως 
οικοέδων (Ν.Δ. 17.7.23 άρθρα 32 - 33 - 34 Π.Δ. 690/48). 

3) Κύρωση πράξεων εφαρμογής (Ν. 1337/83 άρθρο 7). 

4) Απόφαση επιβολής προστίμων (Ν. 1337/83 Π.Δ. 
5/12.7.83 ΦΕΚ291 Δ'άρθρο 4). 


5) Εξαίρεση από την κατεδάφιση αυθαιρέτων κτισμά- 
των(Ν. 1337/83 άρθρο 16 Ν. 1512/85 άρθρο 8 και 9). 

6) Αναστολή εκτέλεσης οικοδομικών εργασιών και έκ¬ 
δοσης οικοδ. αδειών (Ν. Δ. 17.7.23 άρθρο 8 Ν. 2026/92 
Π.Δ. 28/5.2.93 ΦΕΚ9Α). 

7) Παράταση χρόνου ισχύος οικοδομικών αδειών (Π.Δ. 
8.7.1993 ΦΕΚ 795 Δ'/13.7.93 άρθρο 5). 

8) Απόφαση έγκρισης περιβαλλοντικών όρων (ΚΥΑ 
69269/90 άρθρο 10). 

9) Καθορισμός χώρου και όρων δόμησης για ανέγερση 
κτιρίων δημοσίων και δημοτικών σκοπών (Ν. 1337/83 άρ¬ 
θρο 26 όπως αντικαταστάθηκε με το Ν. 1512/85 άρθρο 8 
Ν.Δ. 17.7.23 άρθρο 29). 

10) Καθορισμός χώρου στάθμευσης (Ν. 960/79 {ΦΕΚ 
194Α} Π.Δ. 3/10.8.87 ΦΕΚ 749 Δ' Π.Δ. 92/4.1/2.2.1982). 

11) Προδιαγραφές πεζοδρομίων Αποφ. 3046/304- 
30.1/3.2.1989 ΦΕΚ 59Δ'. 

Β. Καθορίζονται οι όροι άσκησης των παραπάνω αρμο¬ 
διοτήτων ως εξής: 

1) Την άσκηση των καθηκόντων θα ασκεί ο Δήμος για το 
τμήμα που βρίσκεται μέσα στα διοικητικά του όρια. 

2) Όπου από την νομοθεσία απαιτείται γνώμη του 
Σ.ΧΟΠ αυτή θα δίδεται από το Σ.ΧΟΠ του Νομού. Η εισή- 
γηση για το Σ. ΧΟΠ θα γίνεται από την τεχγική Υπηρεσία 
του Δήμου Ιωαννιτών. 

Στο Σ.ΧΟΠ θα παρευρίσκεται υπάλληλος της τεχνικής 
υπηρεσίας για διευκρινίσεις (Ια, β, 4,7,2,9, 10,11). 

3) Όπου από την νομοθεσία απαιτείται γνώμη της υπη¬ 
ρεσίας αυτή θα γίνεται από την τεχνική υπηρεσία του 
Δήμου (4,5,6,1,8). 

4) Οπου απαιτείται σύνταξη και θεώρηση πράξης αυτή 
θα γίνεται από την τεχνική υπηρεσία και η κύρωση θα γί¬ 
νεται με απόφαση Δημάρχου (2, 3). 

5) 'Ολεςτις αποφάσεις θα υπογράφει ο Δήμαρχος. Η τε¬ 
χνική υπηρεσία του Δήμου θα έχει την ευθύνη για την σύ¬ 
νταξη και διεκπεραίωση των θεμάτων. 

6) Για την διαδικασία των ενστάσεων θα τηρείται το άρ¬ 
θρο 18του Ν. 2218/94 όπως τροποποιήθηκε. 

7) Γ ια τα θέματα που έχει γνωμοδοτήσει το Σ.ΧΟΠ με ει- 
σήγηση της Δ/νσης Πο/^οδομίας και Περ/ντος θα εκδο- 
θεί απόφαση Νομάρχη. Όλα τα άλλα θέματα θα διεκπε- 
ραιωθούν από τον Δήμο. 

8) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Νομ/κής 
Αυτ/σης Ιωαννίνων. 

Η παρούσα να δημοσιευθεί στην Εφημερίδα της 
Κυβερνήσεως. 

Ιωάννινα, 26 Αυγούστου 1996 

Ό Νομάρχης 
ΝΙΚΟΛΑΟΣ ΖΑΡΜΠΑΛΑΣ 

-Φ- 

Αριθ. 5.379 ( 9 ) 

Τροποποίηση του ΟΕΥ της Κοινότητας Δισπηλιού Ν. 
Καστοριάς. 

Η ΔΙΕΥΘΥΝΤΡΙΑ ΠΕΡ. ΔΙΟΙΚ. Ν. ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτο¬ 
διοίκηση και άλλες διατάξεις». 

2. Τις διατάξεις του άρθρ. 34 του Ν. 2190/94 

«Βαθμολογικό Σύστημα διάρθρωσης θέσεων Δημοσίου 
και ΝΠΔΛ». 

3. Τις όμοιες του Π.Δ. 37α/1987 «Μερική επέκταση των 
διατάξεων που ισχύουν για τους δημοσίους υπαλλήλους 
των ΟΤΑ». 

4. Την αρ. 53560/6.8.86 εγκύκλιο του Υπουργείου 
Εσωτερικών σχετικά με την ψήφιση ΟΕΥ Δήμων και 
Κοινοτήτων. 

5. Την αρ. 18/96 απόφαση του Κοινοτικού Συμβουλίου 
Δισπηλιού σχετικά με την τροποποίηση του Ο.Ε.Υ. 

6. Τη σύμφωνη γνωμοδότηση του Υπηρεσιακού 
Συμβουλίου των ΟΤΑ που διατυπώθηκε στο πρακτικό συ- 
νεδριάσεως αρ. 7/96, αποφασίζουμε: 

Τροποποιούμε τον ΟΕΥ της Κοιν. Δισπηλιού που δια¬ 
μορφώνεται ως εξής: 

Α. ΚΛΑΔΟΣ ΚΑΤΗΓΟΡΙΑΣ ΔΕ 
Κατηγορία ΔΕ 
1. Κλάδος ΔΕ 1 Διοικητικού 
Μία (1) θέση με βαθμό Δ-Α. 

Β. ΘΕΣΕΙΣ ΕΡΓΑΤΟΤΕΧΝΙΚΟΥ ΠΡΟΣΩΠΙΚΟΥ 
Κατηγορία ΥΕ 

1. Κλάδος ΥΕ 16 Εργάτης Γεν. Καθηκόντων. 

Μία (1) θέση με βαθμό Ε-Β. 

Από την απόφαση αυτή προκύπτει επιπλέον δαπάνη σε 
βάρος του Κοινοτικού προϋπολογισμού του ύψους των 
2.300.000 δρχ. περίπου. 

Η παρούσα να δημοσιευθεί στην Εφημερίδα της 
Κυβερνήσεως. 

Καστοριά, 3 Αυγούστου 1996 

Με εντολή Γ.Γ. Περιφέρειας 
Η Διευθύντρια Υπ. ΥΠ.ΕΣ. 

ΧΡΙΣΤΙΝΑ ΧΑΣΟΥ 
-«- 

Αριθ. οικ. 13550 (ΊΟ) 

Σύσταση ιδίου Νομικού Προσώπου στο Δήμο Πειραιά με 
το όνομα «93η Σχολική Επιτροπή Δήμου Πειραιά». 

Ο ΠΡΟΪΣΤΑΜΕΝΟΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ 
ΝΟΜΑΡΧΙΑΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα Π.Δ. 410/95. 

2. Τις διατάξεις του Ν. 1894/90 που δημοσιεύθηκε στο 
ΦΕΚ110 (τεύχος Α') 27.8.90. 

3. Την αριθμ. 574/96 απόφαση του Δημοτικού 
Συμβουλίου Πειραιά. 

4. Το με αριθμ. 26326/96 έγγραφο του Δήμου Πειραιά, 
αποφασίζουμε: 

Α) Συστήνουμε ίδιο Νομικό Πρόσωπο με το όνομα «93η 
Σχολική Επιτροπή Δήμου Πειραιά», 

Β) Σκοπός του Νομικού αυτού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών των επίπλων, ε¬ 
ξοπλισμός και γενικά των διδακτηριακών εγκαταστάσε¬ 
ων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 


βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

Γ) Πόροι αυτού είναι: 
α) Ετήσια επιχορήγηση του Δήμου, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

Δ) Το Νομικό Πρόσωπο διοικείται από 3μελές Διοικητικό 
Συμβούλιο αποτελούμενο από τους: 

1. Τον εκπρόσωπο του Δήμου ως Πρόεδρο. 

2. Τον εκάστοτε Δ/ντή του 31ου Νηπιαγωγείου. 

3. Τον εκάστοτε Δ/ντή του 1ου Ειδικού Νηπιαγωγείου. 

- Η θητεία του πρώτου Νομικού Προσώπου λήγει με τη 
λήξη της παρούσης Δημοτικής περιόδου. 

- Η θητεία των μελών του Διοικητικού Συμβουλίου ακο¬ 
λουθεί την Δημοτική περίοδο. 

- Το Διοικητικό Συμβούλιο εκλέγει Αντιπρόεδρο και 
Γ ραμματέα. 

Ε) Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ. 
Συμβουλίου και όταν κωλύεται ή απουσιάζει από τον 
Αντιπρόεδρο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 20 Αυγούστου 1996 

Με εντολή Γεν. Γ ραμματέα Περιφέρειας Αττικής 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 
-Φ- 

Αριθ. οικ. 10679 ( 11 ) 

Τροποποίηση συστατικής πράξης Σχολικών Επιτροπών 
Δήμου Πειραιά. 

Ο ΠΡΟΪΣΤΑΜΕΝΟΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ 
ΝΟΜΑΡΧΙΑΣ ΠΕΙΡΑΙΑ 

Έχοντας υπόψη: 

1. Τις διατάξεις του άρθ. 203 του Δ.Κ.Κ. (Π.Δ. 410/95). 

2. Τις με αριθμ. 7182 και 7183/93 απόφάσεις του 
Νομάρχη Πειραιά που δημοσιεύθηκε στο ΦΕΚ 247/9.4.93 
τεύχος Β' με την οποία συστήθηκε με το όνομα α) «51η 
Σχολική Επιτροπή Δήμου Πειραιά» του 13ου Δημοτικού 
Σχολείου και του 31ου Νηπιαγωγείου β) 52η «Σχολική 
Επιτροπή Δήμου Πειραιά» του 44ου Δημοτικού Σχολείου 
του 2ου Νηπιαγωγείου και του 1ου Ειδικού 
Νηπιαγωγείου. 

3. Την αριθμ. 574/96 απόφαση του Δημοτικού 
Συμβουλίου Πειραιά, αποφασίζουμε: 

Τροποποιούμε τις ανωτέρω αποφάσεις μας ως προς 
την παρ. Α' και Δ' και τις αντικαθιστούμε ως εξής: 
Παρ.Α':51η Σχολική Επιτροπή Δήμου Πειραιά του 
13ου Δημοτικού Σχ. και την 52η Σχολική 
Επιτροπή Δήμου Πειραιά του 44ου Δημ. 
Σχολείου και του 2ου Νηπιαγωγείου. 

Παρ. Δ :Το Νομικό Πρόσωπο της 51ης Σ.Ε. διοικείται α- 

πο 3μελες Διοικ. Συμβούλιο αποτελούμενο από τους: 

1. Τον εκπρόσωπο του Δήμου ως Πρόεδρο. 

2. Τον εκάστοτε Λ/ντή του 13ου Δημοτικού Σχολείου. 

3. Τον εκάστοτε εκπρόσωπο του Συλλόγου Γονέων και 
Κηδεμόνων του 13ου Δημοτικού Σχολείου και το Νομικό 
Πρόσωπο της 52ης Σ.Ε. διοικείται από 5μελες Διοικητικό 
Συμβούλιο αποτελούμενο από τους: 

1. Τον εκπρόσωπο του Δήμου ως Πρόεδρο. 

2. Ένα μέλος της Δημοτικής Αρχής. 

3. Τον εκάστοτε Δ/ντή του 44ου Δημ. Σχολείου. 

4. Τον εκάστοτε Δ/ντή του 2ου Νηπιαγωγείου. 

5. Τον εκάστοτε Πρόεδρο του Συλλόγου Γονέων και 
Κηδεμόνων του 44ου Δημ. Σχολείου. 

Κατά τα λοιπά ισχύουν ως έχουν οι ανωτέρω αποφάσεις 
μας. 


Η απόφαση αυτή να δημσσιευθεί στην Εφημερίδα της 
Κυβερνήσεως. 

Πειραιάς, 20 Αυγούστου 1996 

Με εντολή Γεν. Γραμμ. Περιφέρειας Αττικής 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην Τ 4839/49/ΓΟ019/96 απόφαση του Υπουργού 
Οικονομικών που δημοσιεύθηκε στο ΦΕΚ 498/26.6.96 (τ. 
Β') προστίθεται το από παραδρομή μη δημοσιευθέν 
Παράρτημα, που έχει ως εξής: 


ΛI^\ε^4I^'.0 }ΛΜΒΙΟ }ΙΓΛ>^ΛΕΙθΥ 
■ Δ/ΝΐΗ ΤΕΧΝ. ΥΠΗΡΕΣΙΩΝ 


ηΛΑΐι·τι 
I. ίν^ιητΜ· ηΒ«·ιη·· 



ΛΙΜΑΝΙ ΗΡΑΚΛΕΙΟΥ 


ΧΟΡΟΣ ΔΙΑΚΙΝΙ ΙΣΗΣ ΕΠΙΒΑΤΩΝ 

ΧΟΡΟΣ ΠΡΟΣΩΡΙΝΗΣ ΠΝΛΠΟΟΕΣΠΣ 
ΕΜΠρΡΕΥΜΑΤΟΝ (Ε1Ρ4.·Ρ.Ϊ4£Ι) 

ΧΟΡΟΣ ΕΛΕΥΘΕΡΗΣ ΖΟΝΗΣ (21^2-_Ζ13.7.Ι1 




Γ. ΛΙΟΚΑΛΟΣ 

δντιις τ.υ. 
























